L'oronimo La Moratiella ye una derivación de muela con disimilación y con una terminación -tiella común en la toponimia aragonesa meridional y mozarabe que persiste dimpués de la castellanización como -tilla. Esta terminación s'habría formau por doble sufixación con lo sufixo -iello seguindo a un infixo -at- que se remontaría a un anterior diminutivo -eta. Manimenos, Javier Terrado Pablo interpreta que ye un simple refirme de lo sufixo -iello igual como en castellán lo sufixo cognato -illo presenta puede presentar un infixo -ec- (de muela, muelecilla). En tot caso estas formacions son comuns en la microtoponimia de lo sudueste d'Aragón con palabras femeninas bisilabicas terminadas en -a: poyatiella, covatiella, lomatiella, serratiella, vegatiella, ecetra.